Մարիո Ֆիգեյրա Ֆեռնանդես

Մարիո Ֆիգեյրա Ֆեռնանդես (, ), բրազիլացի պրոֆեսիոնալ ֆուտբոլիստ, ով ունի նաև Ռուսաստանի քաղաքացիություն։ Ներկայումս հանդես է գալիս ԲԿՄԱ Մոսկվայի և Ռուսաստանի ազգային հավաքականի կազմում։ Խաղում է աջ պաշտպանի դիրքում։

Ակումբային կարիերա

Գրեմիո 
Պրոֆեսիոնալ ֆուտբոլիստի կարիերան Ֆեռնանդեսը սկսել է Գրեմիոյում։ Իր դեբյուտը նշեց 2009 թվականի հունիսի 28-ին՝ Սպորտ Ռեսիֆիի դեմ խաղում։ Իր առաջին գոլը պրոֆեսիոնալ կարիերայում խփեց 2010 թվականի փետրվարի 18-ին՝ Լիգա Գաուշուի Վերանոպոլիսի դեմ խաղում։ Իր առաջին գոլը Սերիա A-ում խփեց 2011 թվականի սեպտեմբերի 25-ին՝ Ավաիի դեմ խաղում։ Հոկտեմբերի 30-ին՝ Ֆլամենգոյի դեմ խաղում նա դարձավ 2 գոլային փոխանցման հեղինակ՝ օգնելով իր թիմին հաղթել 4-2 հաշվով։ Ֆեռնանդեսը ամրապնդվեց Գրեմիոյի հիմնական թիմում և ակումբի կազմում անցկացրեց 97 հանդիպում՝ դառնալով 3 գոլի հեղինակ։

ԲԿՄԱ Մոսկվա 
2012 թվականի ապրիլի 25-ին Գրեմիոյի նախագահը հայտարարեց, որ Ֆեռնանդեսը կտեղափոխվի ԲԿՄԱ Մոսկվա 15 միլիոն եվրոյի դիմաց։ Մայիսի 4-ին բրազիլացին 5 տարվա պայմանագիր կնքեց ԲԿՄԱ-ի հետ՝ ստանալով 13 համարի մարզաշապիկը։ Իր դեբյուտը ակումբի կազմում նշեց հուլիսի 21-ին՝ Ռոստովի դեմ խաղում։ Իր առաջին հանդիպումը եվրոպական առաջնություններում Ֆեռնանդեսը անցկացրեց օգոստոսի 23-ին՝ Եվրոպայի Լիգայի որակավորման փուլի ԱԻԿ-ի դեմ խաղում։

2013 թվականի մայիսի 18-ին՝ Կուբանի դեմ խաղում Ֆեռնանդեսը ստացավ ծանր վնասվածք՝ շարքից դուրս մնալով 6 ամսով և չկարողանալով տոնել չեմպիոնությունը ԲԿՄԱ-ի մնացած ֆուտբոլիստների հետ։ 2012-13 մրցաշրջանում նա ընդգրկվեց Ռուսաստանի առաջնության լավագույն 33 ֆուտբոլիստների ցանկում։ Ֆեռնանդեսը վնասվածքից վերադարձավ 2013 թվականի նոյեմբերի 23-ին՝ Սպարտակ Մոսկվայի դեմ խաղում։ Իր առաջին գոլը ԲԿՄԱ-ի կազմում խփեց 2014 թվականի մարտի 2-ին՝ Սոկոլ Սարատովի դեմ խաղում։

Չեմպիոնների Լիգայում Ֆեռնանդեսը իր դեբյուտը նշեց 2014 թվականի սեպտեմբերի 17-ին՝ Ռոմայի դեմ խաղում։ Իր առաջին գոլը Ռուսաստանի առաջնությունում հեղինակեց 2015 թվականի օգոստոսի 1-ին՝ Անժիի դեմ խաղում։ 2017 թվականի հունիսի 29-ին նա երկարաձգեց իր պայմանագիրը ԲԿՄԱ-ի հետ մինչև 2022 թվականը։

Միջազգային կարիերա 
Բրազիլիայի ազգային հավաքական Ֆեռնանդեսը առաջին անգամ հրավիրվեց 2011 թվականի սեպտեմբերին՝ Արգենտինայի դեմ խաղերի համար, սակայն նա մերժեց հրավերը «անձնական խնդիրների պատճառով»։ Իր դեբյուտը Բրազիլիայի հավաքականում նշեց 2014 թվականի հոկտեմբերի 14-ին՝ փոխարինելով Դանիլոյին Ճապոնիայի դեմ ընկերական խաղում։

2016 թվականի հուլիսի 13-ին Ֆեռնանդեսը ստացավ Ռուսաստանի քաղաքացիություն, որպեսզի հանդես գա Ռուսաստանի ազգային հավաքականի կազմում։ Օգոստոսին նա հրավիրվեց Ռուսաստանի հավաքական՝ Թուրքիայի և Գանայի դեմ խաղերի համար, սակայն չմիացավ հավաքականին, քանի որ իրավասու չէր հանդես գալ մինչև 2017 թվականի ապրիլը։ Իր դեբյուտը հավաքականի կազմում նշեց 2017 թվականի հոկտեմբերի 7-ին՝ Հարավային Կորեայի դեմ ընկերական խաղում։

2018 թվականի մայիսի 11-ին Ֆեռնանդեսը ներառվեց Ռուսաստանի հավաքականի՝ աշխարհի առաջնության համար ընդլայնված կազմում։ Հունիսի 3-ին նա ընդգրկվեց հավաքականի վերջնական թիմում։ Նա թիմի մեկնարկային կազմում անցկացրեց Ռուսաստանի բոլոր 5 հանդիպումները՝ հունիսի 19-ին տալով գոլային փոխանցում Դենիս Չերիշևին Եգիպտոսի դեմ խաղում։ Հուլիսի 7-ին՝ քառորդ եզրափակչի Խորվաթիայի դեմ խաղի լրացուցիչ ժամանակի 115-րդ րոպեին Ֆեռնանդեսը դարձավ գլխով գոլի հեղինակ՝ հավասարեցնելով հաշիվը և խաղը տեղափոխելով հետխաղյա 11-մետրանոցների հարվածաշար։ Այնուամենայնիվ, հարվածաշարում նա շեղ իրացրեց իր 11-մետրանոցը, ինչի պատճառով Ռուսաստանը պարտվեց և դուրս մնաց աշխարհի առաջնությունից։

Կարիերայի վիճակագրություն

Ակումբային վիճակագրություն 
2018 թվականի հուլիսի 8-ի դրությամբ

Միջազգային վիճակագրություն 
2018 թվականի հուլիսի 8-ի դրությամբ

Բրազիլիա

Ռուսաստան

Միջազգային գոլեր

Նվաճումներ

Ակումբային 

 Գրեմիո

 Լիգա Գաուշու. 2010

 ԲԿՄԱ Մոսկվա

 Ռուսաստանի առաջնություն. 2012–13, 2013–14, 2015–16
 Ռուսաստանի գավաթ. 2012–13
 Ռուսաստանի սուպերգավաթ. 2013, 2014

Անհատական 

 Արծաթե գնդակ. 2011
 Լիգա Գաուշուի խորհրդանշական հավաքական. 2010

Ծանոթագրություններ

Արտաքին հղումներ 

 Ֆեռնանդեսը transfermarkt-ում
 Ֆեռնանդեսը soccerbase.com-ում
 Ֆեռնանդեսը WhoScored.com կայքում
 Ֆեռնանդեսը ՈՒԵՖԱ-ի պաշտոնական կայքում
 Ֆեռնանդեսը ՖԻՖԱ-ի պաշտոնական կայքում
 Ֆեռնանդեսը Գրեմիոյի պաշտոնական կայքում
 Ֆեռնանդեսը ԲԿՄԱ-ի պաշտոնական կայքում

Ֆուտբոլի պաշտպաններ
Ռուս ֆուտբոլիստներ
Բրազիլացի ֆուտբոլիստներ
Բրազիլիայի հավաքականի ֆուտբոլիստներ
Ռուսաստանի հավաքականի ֆուտբոլիստներ
Գրեմիոյի ֆուտբոլիստներ
ԲԿՄԱ Մոսկվայի ֆուտբոլիստներ
2018 թվականի ֆուտբոլի աշխարհի առաջնության մասնակիցներ
ՈՒԵՖԱ Եվրո 2020-ի ֆուտբոլիստներ